b'\n_START_ARTICLE_\nJean Gu\xc3\xa9henno\n_START_SECTION_\nBiografia\n_START_PARAGRAPH_\nJean Gu\xc3\xa9henno va n\xc3\xa9ixer al barri de Bonabry a la ciutat de Foug\xc3\xa8res fill de Jean-Marie (sabater) i de Ang\xc3\xa9lique Girou (cosidora de sabates).  Per causa de la malaltia del seu pare va deixar l\'escola a l\'edat de 14 anys. A la mort del seu pare va entrar a treballar com a administratiu a la f\xc3\xa0brica Bordeau-Tr\xc3\xa9hu i va estudiar el batxillerat pel seu compte. El 1908 va obtenir una beca per fer el "Kh\xc3\xa2gne". i el  1911 va ingressar a l\'Escola Normal Superior a Par\xc3\xads.\n_START_SECTION_\nPrimera Guerra Mundial\n_START_PARAGRAPH_\nEl 1914 va incorporar-se al 77\xc3\xa8 Regiment d\'Infanteria i el 15 de mar\xc3\xa7 de 1915 va ser ferit de gravetat i li va ser concedida la Creu de Guerra. Va refusar ser declarat exempt i va treballar al departament de censura postal de Li\xc3\xb3 i posteriorment (1917) va ser nomenat director de l\'escola d\'un hospital per cecs v\xc3\xadctimes de la guerra.\n_START_SECTION_\n1918-1940\n_START_PARAGRAPH_\nDe 1919 a 1927 Gu\xc3\xa9henno va desenvolupar una doble activitat,  com a professor a Douai, a Lille i a Par\xc3\xads, alhora que com  escriptor i cr\xc3\xadtic liter\xc3\xa0ri col\xc2\xb7laborava amb publicacions com "Revue de Paris", "La Grande Revue", "La Nouvelle Revue fran\xc3\xa7aise", fins que va dirigir (1929-1936) la revista "Europe" creada pels amics de Romain Rolland.\n_START_SECTION_\nSegona Guerra Mundial\n_START_PARAGRAPH_\nDurant el per\xc3\xadode d\' ocupaci\xc3\xb3 de Fran\xc3\xa7a es va comprometre amb la Resist\xc3\xa8ncia intel\xc2\xb7lectual, com a membre fundador del Comit\xc3\xa9 Nacional d\'Escriptors i del grup de Lletres Franceses al costat de Jean Paulhan, Jacques Decour, Jean Blanzat i \xc3\x89dith Thomas. _NEWLINE_En aquest per\xc3\xadode comen\xc3\xa7a la seva dedicaci\xc3\xb3 a l\'obra i biografia de Jean-Jacques Rousseau,amb obres com "Jean Jacques en marge des Confessions" , "Jean-Jacques, grandeur et mis\xc3\xa8re d\'un esprit" o "Jean-Jacques, histoire d\'une conscience". Tamb\xc3\xa9 va escriure un assaig sobre l\'historiador Jules Michelet, "L\'\xc3\x89vangile \xc3\xa9ternel"._NEWLINE_Sota el pseud\xc3\xb2nim  de  C\xc3\xa9vennes, va publicar  "Dans la prison" editada per Editions de Minuit de forma clandestina. El 1943 el Govern de Vichy el va degradar a donar classes de quart curs a l\'escola Buffon.\n_START_SECTION_\n1944-1978\n_START_PARAGRAPH_\nA l\'endem\xc3\xa0 de l\'alliberament de Fran\xc3\xa7a, el govern provisional li va encarregar l\'organitzaci\xc3\xb3 de la Direcci\xc3\xb3 de Cultura popular i dels Moviments de Joventut. Nomenat Inspector general d\'Educaci\xc3\xb3 nacional, va viatjar per Africa, Am\xc3\xa8rica del nord i del sud. Aquesta viatges van apar\xc3\xa8ixer com a cr\xc3\xb2niques a publicacions com "Le Figaro " i "Le Monde"_NEWLINE_El 1962 el van elegir membre de l\'Acad\xc3\xa8mia Francesa.'